Sean Astin: Den pokerspillende hobbit
4 maj 2015 af PokerListings.dk
Sean Astin i Shark Cage
Miss Finland er ekspert i at distrahere modstanderne ved pokerbordet
Den amerikanske skuespiller Sean Astin var i sidste uge i Monte-Carlo for at deltage i tv-showet ”The Shark Cage”. I den forbindelse fik PokerListings lov til at møde ham.
Hvis du har set ”Ringenes Herre”, kender du også skuespilleren Sean Astin, der spiller hobitten Samwise Gamgee.
Amerikaneren kan snart ses ved pokerbordene, da han under EPT Grand Final medvirkede i en af heatsene i ”The Shark Cage”.
Sean Astin er ikke helt ubekendt med et spil kort, og vi kan afsløre, at han faktisk gjorde det glimrende i sit heat overfor stjerner som Phil Ivey og Vanessa Selbst.
PokerListings fik sig en snak med en af verdens mest kendte hobbitter og bad ham fortælle om sit forhold til poker.
PokerListings: Sean, tak fordi du har et par minutter til PokerListings.
Sean Astin: Så vil I være min nye sponsor?
Sean Astin har været med i et par pokerturneringer på tv før.
Hvem ved. Kan du først fortælle os, hvordan du er kommet med i PokerStars’ show Shark Cage?
En af mine kolleger arbejder meget med kendisser i poker, så jeg blev kontaktet den vej. For fire-fem dage siden fik jeg så et opkald, hvor de spurgte mig, om jeg ville være med i programmet.
Jeg spurgte min kone, om hun ville tage med mig til et program, hvor jeg kan vinde en million dollars. Hun spurgte ”Har du overhovedet en chance”, og jeg sagde, at jeg da har en lille en.
Jeg kender spillets regler, jeg har lidt instinkt, så hvorfor ikke?
Du må være en seriøs spiller, ellers ville de ikke have valgt dig, vel?
Jeg er ikke så sikker på, at de vidste noget om mine evner. Jeg har spillet et par turneringer på tv og været med i flere kendis-turneringer med NHL og NFL, hvor jeg gjorde det rimelig godt, men jeg er ikke nogen speciel god spiller.
Men jeg tror heller ikke, at de ville have inviteret mig, hvis jeg var en komplet idiot.
Folkene i England elsker bare ”Lord of the Rings”, så jeg gætter på, at de bare godt kunne lide tanken om at Samwise skulle spille.
Tror du, at de bare gik gennem rollelisten for ”Lord of the Rings”?
(Smiler) Ja, det tror jeg. Det ville jeg i hvert fald have gjort.
Generer kameraerne dig overhovedet, når du er skuespiller?
Ikke rigtigt. Første gang jeg var med i en tv-turnering blev jeg lidt distraheret af lyset og den måde, de satte det op.
Jeg kom all-in i et dårligt bluff i den første hånd og tabte. Det var en ret lærerig oplevelse.
Nu er det blevet meget, meget professionelt. Den måde, de har kameraerne over det hele, selv under bordet, er meget smart. Man kan sige, at det ligesom man ser det på fjernsyn.
Sean Astin er oppe mod Phil Ivey og Faraz Jaka i Shark Cage.
Det får mig til at føle som en professionel entertainer, som bare sidder der og ved, at alt, vi siger til hinanden, bliver optaget.
Kendte du de øvrige spillere ved bordet?
Ja, de fleste af dem. Selvfølgelig kender jeg Phil Ivey og Vanessa Selbst, primært fra tv. Jeg kendte ikke ham russeren eller den anden (Faraz Jaka, red.), men jeg snakkede med nogle, som sagde at dette var et af de hårdeste borde i showet.
Vi hørte under spillet, at du sagde, at dette var det perfekte scenarie for Rudy. Hvad mener du med det?
Det er, når oddsene er imod dig. Man kan kun overleve ved hjælp af vilje og stædighed.
Astin henviser til filmen ’Rudy’ fra 1993, hvor han spiller Rudy Ruettiger, en dreng som opfylder sin drøm om at spille college football selvom han er oppe mod langt bedre spillere.